cyanic-selkie/wikianc huggingface dataset:
আকারমাত্রিক স্বরলিপি
পুনরাবৃত্তি
কলির শেষে যুগল স্তম্ভ বা গানের শেষে জোড়া যুগল স্তম্ভের মাঝে ([]) বন্ধনী থাকলে, অর্থাৎ  𝐈 [] 𝐈 বা 𝐈𝐈 [] 𝐈𝐈বুঝে নিতে হয় আস্থায়ীতে ফিরে পরিবর্তিত স্বর গাইতে হবে।
হাইফেন
স্বরের নিচে গানের অক্ষর না থাকলে স্বর বা স্বরগোষ্টীর বামে হাইফেন (-) বা কসি বসে এবং গানের পঙক্তিতে শূন্য (০) বসে। স্বরের নিচের গানের অক্ষর স্বরান্ত না হলেও স্বর বা স্বরগোষ্টীর বামে হাইফেন বসে। যেমন—
বাবুল ইউনিভার্সিটি অফ মেডিকেল সায়েন্সেস
এটি ১৯৬২ সালে ল্যাবরেটরি টেকনিশিয়ানদের জন্য একটি স্কুল হিসেবে প্রতিষ্ঠিত হয়েছিল এবং ১৯৮৫ সালে বিশ্ববিদ্যালয়ের মর্যাদায় উন্নীত হয়।
এর সকল অনুষদ মিলিয়ে ৩৭০০ জনেরও বেশি নথিভুক্ত শিক্ষার্থী রয়েছে। এই বিশ্ববিদ্যালয় সাতটি হাসপাতাল পরিচালনা করে।
স্কুল
ডেন্টাল ফ্যাকাল্টি ইরানের মাত্র এমন দুটি স্কুলের মধ্যে একটি যা ডেন্টাল নার্সিং অ্যাসোসিয়েট ডিগ্রির জন্য শিক্ষার্থীদের প্রশিক্ষণ দেয়।
বনগ্রাম উচ্চ বিদ্যালয়
বনগ্রাম উচ্চ বিদ্যালয় বা বনগাঁ হাইস্কুল হল ভারতের পশ্চিমবঙ্গ রাজ্যের  উত্তর চব্বিশ পরগনা জেলার, বনগাঁ শহরের একটি  উচ্চ মাধ্যমিক বিদ্যালয় বিদ্যালয়। বিদ্যালয়টি বনগাঁ শহর ও বনগাঁ মহকুমার প্রাচীনতম উচ্চ বিদ্যালয়। এটি ১৮৬৪ সালে প্রতিষ্ঠিত হয় এবং দীনবন্ধু মহাবিদ্যালয়-এর জন্মভূমি হিসেবে কাজ করেছে যা বনগাঁ শহরের  একমাত্র ডিগ্রি কলেজ।
বিদ্যালয়টিতে মাধ্যমিক শিক্ষা জন্য পশ্চিমবঙ্গ মাধ্যমিক শিক্ষা পর্ষদ এবং উচ্চ মাধ্যমিক শিক্ষার জন্য পশ্চিমবঙ্গ  উচ্চ মাধ্যমিক শিক্ষা পর্যদ অনুমোদন রয়েছে।
পথের পাঁচালির লেখক বিভূতিভূষণ বন্দ্যোপাধ্যায় হলেন বিদ্যালয়ের বিখ্যাত কৃতিদের মধ্যে একজন। তার পরে বিদ্যালয়টির গ্রহণ্থাগারের নামকরণ করা হয় তার নামে।
অবস্থান
বিদ্যালয়টি বনগাঁ শহরের কোর্ট রোডে বনগাঁ মহুকমা আদালতের পাশে অবস্থিত।
আব্দুল আজিজ হাতেম
আব্দুল আজিজ হাতেম মোহাম্মদ আবদুল্লাহ (আরবী: عبد العزيز حاتم; জন্ম ১ জানুয়ারি ১৯৯০) সুদানী বংশোদ্ভূত একজন কাতারি পেশাদার ফুটবল খেলোয়াড়, যিনি একজন মধ্যমাঠের খেলোয়াড় হিসেবে খেলেন এবং কাতারের জাতীয় ফুটবল দলের খেলোয়াড়।
আন্তর্জাতিক ক্যারিয়ার
২০০৯ সালের ডিসেম্বরে অনুষ্ঠিত ৯ম আন্তর্জাতিক ফ্রেন্ডশিপ টুর্নামেন্টে কাতার জাতীয় ফুটবল দলের হয়ে তার অভিষেক হয়। হাতেম ২০১২ গ্রীষ্মকালীন অলিম্পিক বাছাইপর্বে কাতার অলিম্পিক দলের হয়ে অংশগ্রহণ করেছিল। গ্রুপ পর্বে তিনি ২টি হলুদ কার্ড পেয়েছিলেন, যার ফলে তিনি খেলার জন্য প্রতিদ্বন্দ্বিতা করতে অযোগ্য হয়েছিলেন। কাতার অবশ্য তাকে ওমানের বিপক্ষে খেলার জন্য বেছে নেয়।
অর্জন
Al-Gharafa
Qatar
একক ভাবে
এলেক্স আইয়োনো
মার্টিন আলেকজান্ডার আইয়োনো (জন্ম ) একজন স্থানীয় মাওরী/সাময়ান-মার্কিন গায়ক এবং প্রযোজক, যিনি যুক্তরাষ্ট্রের  এরিযোনা রাজ্যের ফিনিক্স শহরের।
আইয়োনো তার ইউটিউব এর ভিডিওর জন্য সবার নিকট পরিচিত, যেগুলো সর্বমোট ৫৬৮ মিলিয়ন বারের বেশিবার দেখা হয়েছে এবং বর্তমানে সামাজিক যোগাযোগ মাধ্যমে তার অনুসারীর সংখ্যা ৩.৯ মিলিয়ন ছারিয়েছে। ২০১৭ সালের ফেব্রুয়ারি মাসে তার মূল রেকর্ড লেবেল ইন্টারস্কোপ এর অধীনে তার প্রথম একক "ওয়ার্ক দ্য মিডল" প্রকাশ করেন, তিনি তার দ্বিতীয় একক "কোয়েস্টেন" প্রকাশ করেন একই বছরের এপ্রিল মাসে।
ইউটিউব
আইয়োনো একজন জনপ্রিয় সৃজনকর্তা, তার ইউটিউবে অনুসারীর(সাব্সক্রাইবার) এর সংখ্যা ৫ মিলিয়নেরও বেশি এবং তার ভিডিও গুলো সর্বমোট অর্ধ বিলিয়নেও বেশি বার দেখা হয়েছে, যা তারকাগত এবং সঙ্গীত শিল্পী হিসেবে তার দক্ষতার পরিচয় প্রকাশ করে। তাকে অনলাইন ভিত্তিক ইউটিউবের ধারাবাহিক "রয়াল ক্রাশ" এ তাকে অভিনয় করতে দেখা যায়।
সঙ্গীত কর্মজীবন
২০১৩ সালের, ১৫ই মার্চ, আইয়োনো তার আত্বপ্রকাশকারী একক "ডাজেন্ট গেট বেটার" প্রকাশ করেন। পরে ওই বছরেরর ২৩ই মে, আইয়োনো তার আত্বপ্রকাশকারী ইপি "ইয়ং এন্ড ফুলিশ" প্রকাশ করেন। এই ইপিটির শিরোনামিক গানটির সহ-গীতিকারের কাজটি বিখ্যাত মার্কিন গায়ক জন লেজেন্ড এর সাথে করেন। আইয়োনো উদৃত করেন, জন লেজেন্ড তার সঙ্গীতে প্রভাব বিস্তারকারী বড় মাপের শিল্পীদের মধ্যে একজন, এবং তিনি দুটি গান তাকে সাথে নিয়েই লেখেন। ২০১৬ সালে, আইয়োনো জনপ্রিয় গান গুলোর "সৃষ্টিশীল" সংস্করণ বানাতে শুরু করেন, যেগুলোর মধ্যে মার্কিন গায়ক ড্রেইক এর"ওয়ান ড্যান্স" এবং নিকি জ্যাম এর "হাসতা এল আমানসার" গানটির একটি ম্যাশআপ অন্যতম, যেটি ইউটিউবে ৫০ মিলিয়নের বেশি বার দেখা হয়েছে। ভিডিওটিতে কন্ঠ দেন আইয়োনো, গিটার বাজানো এবং গিটারের কলা এবং প্রযোজোনার দাইত্বেও ছিলেন চারিসমা। ২০১৭ সালের প্রথম ভাগে, আইয়োনো ইন্টারস্কোপ রেকর্ডস এর সাথে চুক্তিবদ্ধ হন, যেটি ইউনিভার্সাল মিউজিক গ্রুপ এর একটি বিভাগীয় প্রতিষ্ঠান। ২০১৭ সালের ২৭শে জানুয়ারী, আইয়োনো তার একক "ওয়ার্ক দ্য মিডল" প্রকাশ করেন। গানটি প্রযোজনা করেন অ্যাক্সিডেন্ট এবং ড্যারএনেসটি "ডি' মাইল" এমিল II। গানটির সাহায্যে, আইয়োনো তার নিজ কন্ঠের মত শব্দ রাখতে চেয়েছিলেন কিন্তু এরসাথে নৃত্যশালার কম্পন তৈরী করতে চেয়েছিলেন যাতে মানুষ নৃত্য মন্চের দিকে ছুটে যায়। তার প্রথম পূর্ণ-দৈর্ঘ্য অ্যালবামটি রেকর্ড লেবেল ইন্টারস্কোপের অধীনে, ২০১৭ সালের মধ্যেই প্রকাশ করার পরিকল্পনা রয়েছে। আইয়োনো বিভিন্ন বাদ্যযন্ত্র বাজিয়ে থাকেন, যেগুলোর মধ্যে গিটার, পিয়ানো, ব্যাস এবং ড্রামস অন্যতম।
ব্যক্তিগত জীবন
আইয়ানোর পরিবার আদিবাস ছিল, মার্কিন যুক্তরাষ্টের এরিযোনা রাজ্যের ফিনিক্স শহরে, তার বয়স যখন ১৪ বছর তখন তার পরিবার লস অ্যাঞ্জেলেস শহরে চলে আসে, যাতে তিনি তিনি তার সঙ্গীতের কর্মজীবন অন্বেষণ করে নিতে পারেন। তখন তার পরিবার এক স্বয়নকক্ষের এপার্টমেন্টে বসবাস করতো, যখন তিনি সেন্টা মোনিকা শোভাযাত্রায় গান পরিবেশনের মাধ্যমে তার প্রথম সঙ্গীতের সাথে সংযুক্তি স্থাপন করেন, যেখানে তার পরিচালনাকারীরদের মধ্যে একজনের দখা হয়েছিল। তার বাবা স্থানীয় সামোয়ান মায়োরীদের বংশধর, তিনি মার্কিন যুক্তরাষ্ট্রে চলে আসার আগে নিউজিল্যান্ডে বেড়ে ওঠেন।
শিঘনান জেলা
শিঘনান জেলা ( -Ноҳияи Шиғнони) পূর্ব আফগানিস্তানের বাদাখশন প্রদেশের ২৮ টি জেলার মধ্যে অন্যতম একটি জেলা। এটি আফগানিস্তান ও তাজিকিস্তান মধ্যে বিভক্ত হওয়া অঞ্চল যা বর্তমান সময়ের শিঘনান জেলার ঐতিহাসিক অঞ্চলের অংশ হিসেবে পরিচিত। জেলাটি প্রাথমিকভাবে পাঞ্জা নদী এবং তাজিকিস্তান সীমান্তের উত্তর-পূর্বাঞ্চল, পশ্চিমে ময়মাই জেলা, দক্ষিণ পশ্চিমে রাঘিস্তান জেলা, দক্ষিণে কোহিস্তান জেলা, আরঘঞ্জ খওয়া এবং শুহাদা জেলা এবং দক্ষিণ-পূর্বের ইশকাশিম জেলা কর্তৃক সীমানা নির্ধারিত হয়েছে।
জনসংখ্যা
খোয়ার, তাজিক, খোশে এবং পামিরিস জেলাটির প্রধান জাতিগত গোষ্ঠী। পশতু এবং ফার্সি ভাষায় এখানকার প্রধান ভাষা।
গ্রাম ও স্থান
এই জেলাটির জনসংখ্যা প্রায় ২৭,৭৫০ এর উপর।
কার্শফের বর্তনীর সমীকরণসমূহ
কার্শফ এর বর্তনীর সমীকরণসমূহে দুইটি সমীকরণ বর্ণনা করে, একটি চার্জ সংরক্ষণ এবং অপরটি শক্তি বৈদ্যুতিক বর্তনীতে। ১৮৪৫ সালে জার্মান পদার্থবিজ্ঞানী গুস্টাফ কার্শফের জটিল বর্তনীর রোধ, বিদ্যুৎ প্রবাহ ইত্যাদি নির্ণয়ের জন্য এই দুইটি সূত্র প্রতিপাদন করেন। সূত্র দুইটি তড়িৎ প্রবাহ এবং তড়িৎ বিভব পার্থক্যের সাথে সম্পৃক্ত।
তড়িৎ ও ইলেকট্রনিক প্রকৌশলে একে অধিক মাত্রায় ব্যবহার করা হয়। এদেরকে কার্শফ এর নিয়ম বা সাধারণভাবে কার্শফের সূত্রও বলা হয়ে থাকে।
কার্শফের তড়িৎপ্রবাহ সূত্র
কোন একটি জাংশন থেকে তড়িৎ বের হলে ঋণাত্মক এবং প্রবেশ করলে ধনাত্মক রাশি হিসেবে ধরে নেয়া হয়। সূত্রটিকে নিম্নোক্তভাবে উপস্থাপন করা যায় চার্জ সংরক্ষণের উপর ভিত্তি করে যেখানে চার্জ (কুলম্ব এ পরিমাপ করা হয়) বর্তমানের (অ্যাম্পিয়ারে) এবং সময় (সেকেন্ডে) হয়। যদি কোনও অঞ্চলে মোট চার্জ একই থাকে, তবে বর্তমান নিয়মে অঞ্চলটি তার চার্জ ধ্রুবক রাখবে। এর অর্থ হলো বর্তমান আইন তারের এবং উপাদানগুলিতে নেট চার্জ ধ্রুবক হওয়ার উপর নির্ভর করে।
কার্শফের বিভব সূত্র
কোন বদ্ধ লুপের মধ্যে থাকা রোধ ও সংশ্লিষ্ট তড়িৎ প্রবাহের গুণফলের বীজগাণিতিক সমষ্টি ওই লুপের মধ্যে থাকা তড়িৎ উৎস গুলির তড়িৎচালক বলের বীজগাণিতিক সমষ্টির সমান। ∆V = 0
উদাহরণ
প্রথম সূত্রানুসারে,
বদ্ধ বর্তনী
s1
এ,
s2
এই তিনটি সমীকরণ থেকে পাওয়া যায়,
তবে,
i3
মারা ভাষা
মারা বা লাখের উত্তর পূর্ব ভারতের মিজোরাম রাজ্যের দক্ষিণাংশ ও মিয়ানমারে প্রচলিত কুকি-চিন ভাষাপরিবারের অন্তর্গত একটি উপজাতি ভাষা৷ মারা জনগোষ্ঠীর লোক এই ভাষাতে কথা বলেন৷
ভাষাটি চিনা-তিব্বতি ভাষাপরিবারের একটি ভাষা৷ দক্ষিণ মিজোরামের স্বশাসিত মারা ক্ষেত্রীয় পরিষদ এই ভাষাটিকে বিদ্যালাভের মাধ্যম হিসাবে বেছে নিয়েছে৷ সংশ্লিষ্ট পাঠ্যপর্ষদে সপ্তম শ্রেণী অবধি মারা ভাষা শেখা ও ব্যবহার করা বাধ্যতামূলক৷
বিস্তৃতি
দক্ষিণ মিজোরামের পূর্বতন ছিম্তুইপুই জেলার ৬০ টি গ্রামে মারা জনগোষ্ঠীর মানুষ এই ভাষাতে কথা বলেন৷ মারা ভাষাটি মিজোরাম ছাড়াও মায়ানমার রাষ্ট্রের চিন রাজ্যে প্রায় ৩০,০০০ লোকের ভাষা এটি৷
সমগ্র ভারতে ৪২৪২৫ জন মারাভাষীর জনবিন্যাস নিম্নরূপ-
সাইহা জেলা - ৪০৮১৪ জন
মিজোরামের অন্যান্য জেলাতে - ১০৬২ জন
ভারতের অন্যান্য রাজ্যে - ৫৪৯ জন
উপভাষাসমূহ
মারা ভাষার অঞ্চল ও দেশভেদে বিভিন্ন উপভাষা রয়েছে যেমন - ত্লোসিয়া, হঠাই, জিহ্নো, সিজো, জোফেই, হেইমা, লিয়ালাই৷
এই উপভাষাগুলির মধ্যে ভারতে তথা সমগ্র মারা জনগোষ্ঠী|মারা জনগোষ্ঠীর লোক ত্লোসিয়াকে প্রমিত মারা ভাষার উপমা দিয়ে থাকেন৷
অক্ষরবিধি
মারা ভাষা লাতিন বর্ণমালাতে লেখা হলেও কিছু একক বৈশিষ্ট বিদ্যমান৷ এটি ইংরাজী ভাষার মতোই ছোটা ও বড়ো হাতের অক্ষর ব্যবহার করে লেখা হয়৷ অক্ষরমালা ও তার বাংলা উচ্চারণ অনুবাদ নিম্নরূপ -
A(আ), AW(অ্য), Y(য়), B(ব), CH(চ়), D(ড), E(এ), F(ফ়), H(হ), I(ই), K(ক), L(ল), M(ম), N(ন), NG(ঙ), O(ও), Ô(অ), P(ফ), R(র), S(স), T(ট), U(উ), V(ভ়), Z(জ়)
ছোটো হাতের অক্ষরগুলিও অনুরূপ ও লাতিন বর্ণমালাসদৃৃশ৷
জ্যাকারি টেইলার
জ্যাকারি টেইলার (Zachary Taylor) (নভেম্বর ২৪, ১৭৮৪– জুলাই ৯, ১৮৫০) মার্কিন যুক্তরাষ্ট্রের দ্বাদশ রাষ্ট্রপতি।
স্বভাব
স্বভাব (स्वभाव, svabhāva; सभाव, sabhāva; ; ) আক্ষরিক অর্থ "নিজস্ব হওয়া" বা "নিজের হয়ে যাওয়া"। এটি অন্তর্নিহিত প্রকৃতি, অপরিহার্য প্রকৃতি বা প্রাণীর সারাংশ।
হিন্দু ও বৌদ্ধ ঐতিহ্যে যেমন অদ্বৈত বেদান্ত (যেমন অবধূত গীতায়), মহাযান বৌদ্ধধর্ম (যেমন রত্নগোত্রবিভাগে), বৈষ্ণববাদ (যেমন, রামানুজের রচনায়) এবং জোগচেন (যেমন সতেরটি তন্ত্রে) এর ধারণা এবং স্বভাব শব্দটি প্রায়ই দেখা যায়।
অদ্বৈতবাদী অদ্বৈত বেদান্ত যোগ পাঠ, অবধূত গীতায় ব্রহ্ম (উপনিষদিক অর্থে) হল স্বভাব।
মহাযান বুদ্ধধর্মের ঐতিহ্যে এটি বুদ্ধ-প্রকৃতি বোঝাতে নিযুক্ত পরিভাষা, যেমন "গোত্র"।
হিন্দু দর্শন
শব্দটি সর্বপ্রথম শ্বেতাশ্বেতর উপনিষদে আবির্ভূত হয়, সম্ভাব্য প্রথম কারণ হিসেবে (জগৎকারণ)। ভারতীয় দর্শনে স্বভাববাদ প্রকৃতিবাদের অনুরূপ। এটি চার্বাক দর্শনের সাথেও যুক্ত।
সাংখ্য দর্শন
প্রাথমিক সাংখ্য দর্শনে, স্বভাব প্রকৃতির সাথে যুক্ত। এটি প্রকৃতির অন্তর্নিহিত ক্ষমতা, যা স্বাধীন ও স্ব-সৃষ্ট।
বৈষ্ণব দর্শন
ভগবদ্গীতার ১৮.৪১ শ্লোকে প্রকৃতি বা স্বভাব স্বতন্ত্র গুণ যা বর্ণকে আলাদা করে।
পিয়ের তেইয়ার দ্য শারদাঁ এবং রামানুজ উপর তার কাজের সময় ওভারজি রামানুজের ব্রহ্ম সম্পর্কিত মতামত তুলে ধরেছেন এভাবে: "আসুন আমরা আরও ঘনিষ্ঠভাবে দেখি যে রামানুজ প্রভুর "প্রকৃতি" দ্বারা কী বোঝায়। আপনি যদি তাঁর লেখাগুলি পড়েন, আপনি দেখতে পাবেন যে তিনি ব্রহ্মের প্রকৃতি উল্লেখ করার সময় দুটি স্বতন্ত্র অথচ সম্পর্কিত শব্দ ব্যবহার করেন: স্বরূপ ও স্বভাব।"
বৌদ্ধ দর্শন
প্রারম্ভিক থেরবাদী গ্রন্থে, "স্বভাব" শব্দটি পরবর্তী লেখাগুলির প্রযুক্তিগত অর্থ বা পরিত্রাণ তত্ত্বগত মর্যাদা বহন করেনি। মহাযান বৌদ্ধধর্মের অনেকাংশ (যেমন প্রজ্ঞাপারমিতা সূত্রে) সরাসরি অস্বীকার করে যে এই ধরনের স্বভাব যেকোনো সত্তার মধ্যেই আছে; যাইহোক, তথাগতগর্ভ সূত্রে, বিশেষ করে মহাযান মহাপরিনির্বাণ সূত্রে, বুদ্ধ বলেছেন যে অমর ও অসীম বুদ্ধ-প্রকৃতি - বা এর "সত্যিকারের আত্ম"বুদ্ধ - হল প্রাণীর অবিনশ্বর স্বভাব, এই অবস্থানটি শ্রীমলাদেবী সিংহনাদ সূত্রে স্পষ্ট করা হয়েছে, যা সরাসরি বলে যে "তথাগতগর্ভ কোন গুরুত্বপূর্ণ স্বয়ং নয়, জীবিত প্রাণীও নয়, 'ভাগ্য' বা ব্যক্তিও নয়।"
মুনলাইট বানিরাঞ্চ
দ্য মুনলাইট বানিরাঞ্চ হল কারসন সিটির পূর্বে মাউন্ড হাউস, নেভাদা, মার্কিন যুক্তরাষ্ট্রের একটি বৈধ, লাইসেন্সপ্রাপ্ত পতিতালয়। ১৯৫৫ সালে প্রথম খোলা হয়েছিল, এটি ডেনিস হফের অধীনে জাতীয় নজরে এসেছিল, যিনি ১৯৯২ থেকে ২০১৮ সালে তার মৃত্যু পর্যন্ত পতিতালয়টির মালিক ছিলেন।
রাজবাড়ী সদর পৌরসভা
রাজবাড়ী পৌরসভা বাংলাদেশের ঢাকা বিভাগের রাজবাড়ী জেলার সদর উপজেলার অন্তর্গত 'ক' শ্রেণির একটি পৌরসভা।
জনপ্রতিনিধি
বর্তমান মেয়রঃ আলমগীর শেখ তিতু
গোপাল ভাঁড় (দ্ব্যর্থতা নিরসন)
গোপাল ভাঁড় শিরোনাম দ্বারা নিচের নামগুলোকে নির্দেশ করা হতে পারে:
শুহাদা জেলা
শুহাদা জেলা (ফার্সি: شهدا) পূর্ব আফগানিস্তানের বাদাখশন প্রদেশের ২৮ টি জেলার মধ্যে অন্যতম একটি জেলা। ২০০৫ সালে বাহারক জেলার অংশ হিসেবে জেলাটি গঠিত হয় এবং এখানকার জনসংখ্যার প্রায় ৩১,০০০ জন বাসিন্দাদের বাসস্থান রয়েছে।
২০১৩-১৪ শ্রীলঙ্কা ক্রিকেট দলের বাংলাদেশ সফর
শ্রীলঙ্কা ক্রিকেট দল পূর্ব-নির্ধারিত সময়সূচী মোতাবেক ২৪ জানুয়ারি ২০১৪ তারিখ থেকে বাংলাদেশ সফর শুরু করে। ২৭ জানুয়ারি, ২০১৪ তারিখে শুরু হওয়া ১ম টেস্ট ম্যাচের মাধ্যমে তারা ২২ ফেব্রুয়ারি, ২০১৪ তারিখ পর্যন্ত বাংলাদেশ সফর করে। সফরে তারা বাংলাদেশ ক্রিকেট দলের বিরুদ্ধে ২টি টেস্ট ম্যাচ, ২টি টি২০ ও ৩টি একদিনের আন্তর্জাতিক ম্যাচ খেলে।
সম্প্রচারস্বত্ত্বজনিত কারণে সিরিজটি সাহারা কাপ ২০১৪ নামে পরিচিতি পায়।
মউয়াল
সুন্দরবনে মধু সংগ্রহ
বাংলাদেশ ও ভারতের সুন্দরবন এলাকায় একটি উল্লেখযোগ্য সংখ্যক মানুষ মউয়ালের কাজ করে জীবিকা নির্বাহ করে। মধু সংগ্রহের জন্য সবচেয়ে ভালো সময় বসন্তকাল। এ সময় মউয়ালেরা দলে দলে বন এলাকার আশে পাশে জমায়েত হয় ও সাময়িক আবাস গড়ে তোলে। প্রতিটি দলে সাধারণত ৯ জন সদস্য থাকে। দলের মধ্য থেকে একজনকে সর্দার নির্বাচন করা হয় ।
মধু সংগ্রহে বেরোবার আগে ধর্ম-নির্বিশেষে সব মউয়াল একটি বিশেষ মিলাদ অনুষ্ঠানে যোগ দেয়। এ অনুষ্ঠানে এলাকায় উপস্থিত সকল মউয়াল অংশ নেয় এবং সবার নিরাপদ প্রত্যাবর্তনের (বিশেষত বাঘের আক্রমণের ভয়ে) জন্য প্রার্থনা করা হয়। এরপর সবাই একসাথে সাড় বেঁধে দাঁড়ায়। এ পর্যায়ে বন বিভাগের কর্মকর্তারা তাদের বনে প্রবেশের অনুমতি প্রদান করেন। অনুমতি পাওয়া মাত্র মউয়ালেরা যার যার নৌকায় চড়ে বসে এবং যত দ্রুত সম্ভব ভালো অবস্থানে পৌঁছানোর চেষ্টা করে। ব্যাপারটি একটি নৌকাবাইচ প্রতিযোগিতার মত হয়, যাতে বিজয়ী দল মধু সংগ্রহের জন্য সবচেয়ে ভালো অবস্থানে কাজ করার অধিকার লাভ করে।
বনে ঢুকে মউয়ালেরা ছড়িয়ে পরে মৌচাকের সন্ধানে। এ সময় তারা মাথার পেছন দিকে মুখোশ পড়ে থাকে। তাদের বিশ্বাস বাঘ তার শিকারের উপর পেছন থেকে হামলা চালায়, আর এই মুখোশ বাঘকে বিভ্রান্ত করে । কেউ মৌচাকের দেখা পেলে উচ্চস্বরে ডেকে দলের অন্যদের জানান দেয়। মৌমাছিদের তাড়ানোর জন্য শুকনো পাতা পুড়িয়ে ধোঁয়া তৈরি করা হয়। মৌমাছিরা মৌচাক ছেড়ে চলে গেলে মউয়ালেরা গাছে উঠে মধু সংগ্রহ করে।
পাগল শংকর জিউ মন্দির, ফান্দাউক
পাগল শংকর জিউ মন্দির বাংলাদেশের ব্রাহ্মণবাড়িয়া জেলা, নাসিরনগর উপজেলা, ফান্দাউক অবস্থিত । এই মন্দিরের স্থাপত্যশৈলী এবং সৌন্দর্য পূর্ণনকশা প্রাচীন স্থাপত্য নির্দশন । মন্দিরটি প্রায় ২০০ বছরের পুরনো। সনাতন ধর্মাবলম্বীদের পূজা-অর্চনা ও দেশি- বিদেশি ভক্তদের পদচারণয় মুখরিত ।
ইতিহাস
প্রায় দুইশত বছর আগে এই স্থানে গভীর নির্জন জঙ্গলে একজন সাধু ভগবানের সাধনা তপস্যা করতেন। এবং তার ছিল অলৌক ক্ষমতা। পরবর্তীতে লোক চোখে প্রকাশ হলে মন্দির স্থাপন করা হয়। সেই থেকেই এই স্থানের নাম হয় পাগল শংকর জিউ মন্দির।
মন্দির
এই মন্দিরে রাধা কৃষ্ণ এবং জগন্নাথ ও গৌরাঙ্গ মহাপ্রভু প্রধান দেবতা। মন্দিরের প্রতিটি জায়গায় প্রাচীন আমলের স্থাপত্য নকশা রয়েছে। এই মন্দিরের একটি মঠ মন্দির ও চারটি মন্দির রয়েছে। প্রধান মন্দিরে ভগবানের পূজা অর্চনা করা হয় এবং পাশের ভবন গুলো সাধু নিবাস রয়েছে ও অপর পাশে রয়েছে চৌচালা নাট মন্দিরের মহানাম সংকীর্তন হয় প্রতি বছর।
উৎসব
মন্দিরের প্রধান উৎসব মধ্যে হলোঃ-
স্থাপত্যশৈল্য নকশা
মন্দিরের বিভিন্ন জায়গায় নকশা ও কারুশিল্পে পরিপূর্ণ ও প্রাচীন আমলের স্থাপত্য নকশা রয়েছে।
আর-রুব' আল-খালি
আর-রুব' আল-খালি বসবাসের অযোগ্য হলেও অর্থনৈতিক দিক থেকে অত্যন্ত গুরুত্বপূর্ণ, কেন না এর তলদেশেই বিশ্বের ২য় বৃহত্তম খনিজ তেলের মজুদ অবস্থিত।
ওমান ও সৌদি আরবের মধ্যে একটি রাস্তা, যা খালি কোয়ার্টারের মধ্য দিয়ে গেছে, ২০২১ সালের সেপ্টেম্বরে এই রাস্তার কাজ সম্পন্ন হয়।
১৯৫২ গ্রীষ্মকালীন অলিম্পিকে ফিল্ড হকি
200px|thumb|right ১৯৫২ গ্রীষ্মকালীন অলিম্পিক ফিল্ড হকি প্রতিযোগিতায় বলবীর সিং দোসাঞ্জের পাঁচ গোলের সহায়তায় নেদারল্যান্ডসকে ৬-০ গোলে পরাজিত করে ভারত স্বর্ণ পদক লাভ করে। ১৯৪৮ গ্রীষ্মকালীন অলিম্পিকে ফিল্ড হকি প্রতিযোগিতায় স্বর্ণ পদক জয়ী ভারতীয় দলের খেলোয়াড় লতিফ-উর-রহমান পাকিস্তানের হয়ে খেলতে নেমে ব্রোঞ্জ পদকের লড়াইয়ে গ্রেট ব্রিটেনের নিকট পরাজিত হন।
অংশগ্রহণকারী
বারোটি দেশের ১৪৪ জন হকি খেলোয়াড় ১৯৫২ গ্রীষ্মকালীন অলিম্পিকে ফিল্ড হকি প্রতিযোগিতায় অংশগ্রহণ করে।
দ্য লাভ রাঞ্চ
লাভ রাঞ্চ হল একটি আইনি, লাইসেন্সপ্রাপ্ত পতিতালয়, যা কার্সন সিটির প্রায় পূর্বে, নেভাদা, মাউন্ড হাউসে অবস্থিত, যা লাভ রাঞ্চ নর্থ নামেও পরিচিত।
বাইবেলীয় নামের তালিকা
বাইবেল খ্রিস্টধর্মের প্রধান ধর্মগ্রন্থ। বাংলা ভাষায় বাইবেল অনুবাদের লক্ষ্যে ইস্ট ইন্ডিয়া কোম্পানির ন্যাথানিয়েল ব্র্যাসি হ্যালহেড ব্রিটিশ কর্মচারীদের জন্য ১৭৭৬ সালে একটি বাংলা ব্যাকরণ পুস্তক প্রকাশ করেন। শ্রীরামপুরের খ্রিস্টান ধর্মপ্রচারক উইলিয়াম কেরি বাংলায় বাইবেল অনুবাদ করেন এবং ১৭৯৩ ও ১৮০১ সালে এটি প্রকাশিত হয়। বাংলাদেশে ব্যবহৃত বাইবেলের বাংলা সাধু রীতির অনুবাদ কেরির সংস্করণ থেকেই উদ্ভূত, যেখানে বাংলা চলিত রীতির সংস্করণগুলি নবতর অনুবাদ।
তাগাব জেলা
তাগাব জেলা আফগানিস্তানের বাদাখশন প্রদেশের ২৯ টি জেলার মধ্যে অন্যতম একটি জেলা। ২০০৫ সালে ফয়জাবাদ জেলার অংশ হিসেবে জেলাটি গঠিত হয় এবং এখানকার জনসংখ্যার প্রায় ২২,০০০ জন বাসিন্দাদের বাসস্থান রয়েছে। কার্যাচ খালটি তাগাব জেলায় অবস্থিত।
মুরলী মনোহর জোশী
মুরলী মনোহর জোশী (জন্ম ৫ জানুয়ারী ১৯৩৪) একজন ভারতীয় রাজনীতিবিদ। তিনি ভারতীয় জনতা পার্টির (বিজেপি) একজন সদস্য যেখানে তিনি ১৯৯১ থেকে ১৯৯৩ সালের মধ্যে সভাপতি ছিলেন। জোশী কানপুর লোকসভা কেন্দ্রের প্রাক্তন সাংসদ। তিনি এলাহাবাদ বিশ্ববিদ্যালয়ের পদার্থবিদ্যার প্রাক্তন অধ্যাপক। তিনি বিজেপির অন্যতম সিনিয়র নেতা এবং প্রতিষ্ঠাতা সদস্যদের একজন। জোশী পরে জাতীয় গণতান্ত্রিক জোট সরকারের কেন্দ্রীয় মানবসম্পদ ও উন্নয়ন মন্ত্রী হন। ২০১৭ সালে ভারত সরকার কর্তৃক জোশীকে ভারতের দ্বিতীয় সর্বোচ্চ বেসামরিক পুরস্কার পদ্মবিভূষণ প্রদান করা হয়। কলেজ জীবন থেকেই জোশী আরএসএস- এর সদস্য।
পটভূমি এবং ব্যক্তিগত জীবন
১৯৩৪ সালের ৫ জানুয়ারি দিল্লিতে জোশীর জন্ম হয়। তার পরিবার কুমায়ুন অঞ্চলের আলমোড়া থেকে এসেছে, যা এখন উত্তরাখণ্ড রাজ্যের অংশ। তাঁর পিতার নাম ছিল শ্রী মনমোহন জোশী। পরিবারটি ব্রাহ্মণ সম্প্রদায়ের। ১৯৫৬ সালে মুরলী মনোহর জোশী বিয়ে করেছিলেন তরলা জোশীকে। তরলা জোশী তার নিজের সম্প্রদায়ের একজন মহিলা এবং তাঁদের একই পারিবারিক প্রেক্ষাপট ছিল। পারিবারিক ব্যবস্থাপনায় স্বাভাবিক ভারতীয় পদ্ধতিতে তাঁদের বিয়ে হয়েছিলো। তাঁদের বিবাহ সম্পূর্ণরূপে সমন্বয়পূর্ণ এবং শিষ্টাচার-সম্পন্ন হয়ে আছে। এই দম্পতি নিবেদিতা এবং প্রিয়ম্বদা নামে দুই কন্যার বাবা-মা।
শিক্ষা
জোশীর প্রাথমিক শিক্ষা বিজনোর জেলার চাঁদপুরে এবং আলমোড়াতে হয়েছিল, তার পরিবার সেখানেই থাকতো। তিনি মিরাট কলেজ থেকে বিএসসি এবং এলাহাবাদ বিশ্ববিদ্যালয় থেকে এমএসসি সম্পন্ন করেন। এলাহাবাদে তাঁর একজন শিক্ষক ছিলেন অধ্যাপক রাজেন্দ্র সিং, যিনি পরে আরএসএস সংঘচালক হন।
জোশী এলাহাবাদ বিশ্ববিদ্যালয়ে পদার্থবিদ্যায় ডক্টরেট করেন। তার ডক্টরাল থিসিসের বিষয় ছিল বর্ণালীবীক্ষণ। তিনি পদার্থবিদ্যায় একটি গবেষণা পত্র প্রকাশ করেন হিন্দিতে, যা ছিল একেবারেই প্রথম। পিএইচডি শেষ করার পরে জোশী এলাহাবাদ বিশ্ববিদ্যালয়ে পদার্থবিদ্যা বিভাগে শিক্ষকতা শুরু করেন।
রাজনীতি এবং সক্রিয়তা
জোশী অল্প বয়সে দিল্লিতে আরএসএস-এর সংস্পর্শে আসেন এবং ১৯৫৩-৫৪ সালে গরু সুরক্ষা আন্দোলন, ১৯৫৫ সালে উত্তরপ্রদেশের কুম্ভ কিষাণ আন্দোলনে অংশ নেন। কুম্ভ কিষাণ আন্দোলন ছিল জমির রাজস্ব মূল্যায়ন অর্ধেক করার দাবিতে সংগঠিত। ভারতে জরুরী অবস্থার সময়কালে (১৯৭৫-১৯৭৭) জোশী ২৬ জুন ১৯৭৫ থেকে ১৯৭৭ সালের লোকসভা নির্বাচন পর্যন্ত জেলে ছিলেন। তিনি আলমোড়া থেকে সংসদ সদস্য নির্বাচিত হন। জনতা পার্টি (যা তখন তার দলকে অন্তর্ভুক্ত করেছিল) ভারতীয় ইতিহাসে প্রথম অ-কংগ্রেসী সরকার গঠন করে ক্ষমতায় আসে এবং জোশী জনতা সংসদীয় দলের সাধারণ সম্পাদক নির্বাচিত হন। সরকার পতনের পর তার দল ১৯৮০ সালে জনতা পার্টি থেকে বেরিয়ে এসে ভারতীয় জনতা পার্টি বা বিজেপি গঠন করে। জোশী প্রথমে সাধারণ সম্পাদক হিসেবে কেন্দ্রীয় কার্যালয় দেখাশোনা করেন এবং পরে দলের কোষাধ্যক্ষ হন। বিজেপির সাধারণ সম্পাদক হিসেবে তিনি সরাসরি বিহার, বাংলা এবং উত্তর-পূর্ব রাজ্যের দায়িত্বে ছিলেন। পরে অটল বিহারী বাজপেয়ীর অধীনে বিজেপি ভারতে কেন্দ্রীয় সরকার গঠন করলে জোশী মন্ত্রিসভায় মানবসম্পদ উন্নয়ন মন্ত্রী হিসেবে দায়িত্ব পালন করেন।
১৯৯১ সালের ডিসেম্বরে জোশী একতা যাত্রা নামে একটি যাত্রা করেছিলেন, যার উদ্দেশ্য ছিল বিজেপি যে জাতীয় ঐক্যকে সমর্থন করে এবং বিচ্ছিন্নতাবাদী আন্দোলনের বিরোধিতা করে তা সকলের দৃষ্টিগোচর করা। এটি ১১ ডিসেম্বর তামিলনাড়ুর কন্যাকুমারীতে শুরু হয়েছিল এবং ১৪টি রাজ্য পরিদর্শন করেছিল। এই যাত্রা শেষ হয়েছিল ১৯৯২ সালের ২৬ জানুয়ারী জম্মু ও কাশ্মীরে ভারতীয় পতাকা উত্তোলনের মধ্য দিয়ে, কিন্তু স্থানীয় অংশগ্রহণ ন্যূনতম থাকার ফলে তা ব্যর্থ বলে বিবেচিত হয়েছিল।
জোশী বাবাসাহেব আম্বেদকর, মহাত্মা জ্যোতিবা ফুলে এবং দীনদয়াল উপাধ্যায়ের জীবন ও কর্ম দ্বারা প্রভাবিত ছিলেন বলে জানা যায়। ২০০৪ সালের মে মাসে অনুষ্ঠিত লোকসভা নির্বাচনে পরাজিত হওয়ার আগে জোশী এলাহাবাদ থেকে তিন মেয়াদের সাংসদ ছিলেন। তিনি বিজেপি প্রার্থী হিসাবে বারাণসী থেকে ১৫ তম লোকসভা নির্বাচনে জিতেছিলেন। তিনি ১৯৯৬ সালে ১৩ দিনের সরকারের স্বরাষ্ট্রমন্ত্রী হিসাবেও দায়িত্ব পালন করেছিলেন। জোশী ২০০৯ সালে বিজেপির ইশতেহার প্রস্তুতি বোর্ডের চেয়ারম্যান পদে নিযুক্ত হন। এলাহাবাদ ইউনিভার্সিটি অ্যালামনাই অ্যাসোসিয়েশন তাকে এলাহাবাদ বিশ্ববিদ্যালয়ের "প্রাউড পাস্ট অ্যালামনাই" হিসেবে সম্মানিত করেছে। তিনি বারাণসীর সাংসদ ছিলেন এবং ২০১৪ সালের লোকসভা নির্বাচনে তিনি নরেন্দ্র মোদীর জন্য সেই আসনটি ছেড়ে দিয়েছিলেন। তিনি পরে কানপুর থেকে প্রতিদ্বন্দ্বিতা করেন এবং ২.২৩ লক্ষ ভোটের ব্যবধানে নির্বাচনী এলাকা থেকে জয়ী হন।
তথ্যসূত্র
<references group="" responsive="1">
টি এন্ড টি সরকারি ইউনিভার্সিটি কলেজ
টি এন্ড টি সরকারি ইউনিভার্সিটি কলেজ সংক্ষেপে টি এন্ড টি কলেজ বাংলাদেশের একটি শিক্ষাপ্রতিষ্ঠান। এটি ঢাকা শহরের প্রাণকেন্দ্রে অবস্থিত। এই কলেজ ষাটের দশকে টি এন্ড টি বোর্ড উচ্চতর শিক্ষা সম্প্রসারনের লক্ষ্যে ঢাকার প্রাণকেন্দ্র ও বাণিজ্যিক এলাকা মতিঝিলে একটি কলেজ স্থাপনের সিদ্ধান্ত নেয়। তার ফলশ্রুতিতে ১৯৬৫ সালে টি এন্ড টি কলেজ প্রতিষ্ঠিত হয়। টি এন্ড টি বোর্ডের নাম অনুসারে এর নামকরণ করা হয় টি এন্ড টি কলেজ।
ইতিহাস
প্রতিষ্ঠার সময় শুধুমাত্র উচ্চমাধ্যমিক শ্রেণীতে ক্লাস নেয়া হত, তবে বর্তমানে এতে বিভিন্ন বিষয়ে স্নাতক সম্মান এবং স্নাতোকত্তর শ্রেণীর শিক্ষা কার্যক্রম চালু রয়েছে। এখানে উচ্চমাধ্যমিক শ্রেনীতে বাংলা, ইংরেজি আবশ্যিক বিষয় ছাড়াও মানবিক বিভাগে ১০টি বিষয়, ব্যবসায় শিক্ষা বিভাগে ৫টি বিষয় এবং বিজ্ঞান বিভাগে ৫টি বিষয়ে পাঠদান করা হয়। বি.এ/বি.এস.এস/বি.এসসি/বি.বি.এস বিভাগের সকল বিষয়ে স্মাতক ক্লাসে পাঠদান করা হয়। কলেজে গার্হস্থ্য অর্থনীতি, ভূগোল ও কম্পিউটার শিক্ষা ইত্যাদি বিষয়ের ব্যাবহারিক ক্লাশের জন্য রয়েছে পর্যাপ্ত সুযোগ সুবিধা, বিজ্ঞান বিভাগের সকল বিষয়ের জন্য রয়েছে অত্যন্ত উন্নত ও সমৃদ্ধ গবেষণাগার।
লক্ষ্য ও উদ্দেশ্য
এই বিশ্ববিদ্যালয়ে অভিজ্ঞ ও দক্ষ অধ্যাপক/অধ্যাপিকা, প্রদর্শক ও লাইব্রেরিয়ান কর্মরত রয়েছেন। যারা সর্বদা বিশ্ববিদ্যালয় কলেজের পরিবেশ রক্ষা ও শিক্ষার মান উন্নয়নে নিরলস ভাবে চেষ্টা করে যাচ্ছেন। টি এন্ড টি কলেজ বিটিসিএল কর্তৃক পরিচালিত জাতীয় বিশ্ববিদ্যালয়ের অধিভুক্ত একটি সরকারি কলেজ। বিশ্বায়নের চ্যালেঞ্জ মোকাবেলায় সৎ, যোগ্য ও দক্ষ হিসাবে গড়ে তোলার মাধ্যমে সমৃদ্ধশালী ও আত্মনির্ভরশীল জাতি গঠন করা এবং নিয়মনিষ্ঠা ও শৃঙ্খলার মধ্যে থেকে ছাত্র/ছাত্রীদের দায়িত্বশীল সু-নাগরিক হিসাবে গড়ে উঠতে সাহায্য করাই এই শিক্ষাপ্রতিষ্ঠানের পবিত্র দায়িত্ব ও লক্ষ্য।
ঐতিহ্য
সু-বিস্তৃত বিশাল রাস্তার পার্শ্বে অত্যন্ত সুন্দর ও মনোরম টি এন্ড টি ইউনিভার্সিটি কলেজ অবস্থিত, যার সুরম্য অট্টালিকা ও সবুজ বিথীকার ঘেরা অনিন্দ্য সুন্দর মক্তাঙ্গন সবাইকে আকৃষ্ট করে। মতিঝিল বাণিজ্যিক এলাকার অবস্থিত হওয়ার ছাত্র/ছাত্রী অভিভাকদের কাছে টি এন্ড টি ইউনিভার্সিটি কলেজ অত্যন্ত গুরুত্ব লাভ করে। পর্যায়ক্রমে ভাল ফলাফলের জন্য টি এন্ড টি বিশ্ববিদ্যালয় কলেজ একটি ঐতিহ্যবাহী শিক্ষাপ্রতিষ্ঠানে পরিনত হয়েছে।
বিভাগ ও অনুষদসমূহ
টি এন্ড টি সরকারি ইউনিভার্সিটি কলেজ শুরুর দিকে উচ্চ মাধ্যমিক পর্যন্ত চালু থাকলেও পরবর্তিতে উচ্চ শিক্ষার কথা বিবেচনা করে এবং চাহিদা অনুসারে এখন স্নাতক ও স্নাতকোত্তর শ্রেণী সমূহ চালু হয়েছে। জাতীয় বিশ্ববিদ্যালয়ের অধীভুক্ত হওয়ার পরও পূর্বের সকল কার্যক্রম চালু রয়েছে। অনার্স মাস্টার্স সহ উল্লেখযোগ্য বিভাগ গুলোর মধ্যে রয়েছেঃ
লাইব্রেরী
প্রতিটি অনুষদের নিজস্ব গ্রন্থাগার বা লাইব্রেরী রয়েছে। এখানে ছাত্র/ছাত্রীদের জন্য রয়েছে উন্নতমানরে পাঠাগার। নতুন সিলবোসের পাঠ্যপুস্তক সহ মোট পুস্তকের সংখ্যা প্রায় ১১০০০ সংগ্রহে রয়েছে। বই বাসায় নিয়ে পড়ার ব্যবস্থা রয়েছে। নির্দিষ্ট সময়ে বই ফেরত না দিলে বইয়ের জরিমানা প্রদান করতে হয়। বিশাল এই গ্রন্থাগারটির অবস্থান ভবনের নিচতলায়।
যাতায়াত ব্যবস্থা
ঢাকা শহরের প্রাণকেন্দ্রে অবস্থিত এই শিক্ষাপ্রতিষ্ঠানে শহরের যেকোন অংশ হতে সহজেই বাসযোগে আসা যায়। তবে কলেজের শিক্ষক ও শিক্ষার্থীদের জন্য কলেজের নিজস্ব পরিবহন ব্যবস্থা রয়েছে। পল্টন মডেল থানার বাম পাশেই শিক্ষাপ্রতিষ্ঠানটির অবস্থান।
নিরাপত্তা ব্যবস্থা
প্রতিষ্ঠানটির সুষ্ঠু কার্যক্রম পরিচালনার জন্য নিরাপত্তা কর্মী রয়েছে। সবচেয়ে বড় দিক হচ্ছে সম্পূর্ণ ক্যাম্পাসটি সি.সি.টিভি ক্যামেরার আওতাধীন। যা সরাসরি অধ্যক্ষের কার্যালয় থেকে তদারকি করা হয়।
সাংস্কৃতিক অঙ্গনে সফলতা
সাংস্কৃতিক অঙ্গনেও কলেজটির আছে বেশ সফলতা। ১৯৯৪, ১৯৯৬, ১৯৯৮, ২০০১, ২০০৪, ২০০৮ সালে বিভিন্ন দেশে অনুষ্ঠিত হয় দক্ষিণ এশিয়ান উৎসব। সেখানে বাংলাদেশসহ ২৭টি দেশের শিক্ষাপ্রতিষ্ঠান থেকে বাছাই করা শিক্ষার্থীরা বিভিন্ন ইভেন্টে অংশ নেন। সেই অনুষ্ঠান গুলোতে এই কলেজের শিক্ষার্থী অনেক বার প্রথম স্থান অর্জন করেন।
সুন সু
সুন সুর ঐতিহাসিক বাস্তবতা নিশ্চিতভাবে জ্ঞাত নয়। হান সাম্রাজ্যের ইতিহাসবিদ সিমা কিয়ান সহ অনেক ইতিহাসবিদদের মতে, তিনি ওউ এর রাজা হেলো এর মন্ত্রী ছিলেন এবং ৫৪৪-৪৯৬ খ্রিষ্টপূর্ব পর্যন্ত বেঁচে ছিলেন। আধুনিক বিশেষজ্ঞগণ তার অস্তিত্ব মেনে নেন এবং দ্য আর্ট অফ ওয়ারের টিকে থাকা লেখাগুলোর ধরন এবং এতে বর্ণিত যুদ্ধের বিবরণীর উপর ভিত্তি করে তারা এটিকে প্রাচীন চীনের যুদ্ধরত রাজ্য কালের শেষের দিকের বলে মনে করেছেন। ঐতিহ্যবাহী বিবরণী থেকে বোঝা যায় যে তার বংশধর সুন বিন যুদ্ধকৌশলের উপর একটি গ্রন্থ লেখে। সেটির নামও ছিল দ্য আর্ট অফ ওয়ার। সুন ওউ এবং সুন দুজনই প্রচলিত চীনা লেখায় সুন সু বলে আখ্যায়িত হওয়ায় ১৯৭২ সালে সুন বিনের এ বইটি পুনরুদ্ধার হওয়া পর্যন্ত কিছু ইতিহাসবিদ তাদের অভিন্ন বলে মনে করত।
সুন সু এর কীর্তি প্রথম থেকেই প্রসংশা পেয়ে যাচ্ছে এবং পূর্ব এশিয়ার যুদ্ধে ব্যবহৃত হচ্ছে। বিংশ শতাব্দীতে দ্য আর্ট অফ ওয়ার এর জনপ্রিয়তা বৃদ্ধি পায় এবং পশ্চিমা সমাজেও ব্যবহৃত হয়। সংস্কৃতি, রাজনীতি, বাণিজ্য, খেলা এবং আধুনিক যুদ্ধক্ষেত্র সহ এটি পৃথিবীর অনেক প্রতিযোগিতামূলক ক্ষেত্রকে প্রভাবিত করছে।
জীবনী
সবচেয়ে প্রাচীন সূত্রগুলোর মধ্যে সুন সু এর জন্মস্থান সংক্রান্ত কোনো সাদৃশ্যতা পাওয়া যায় না। শরৎ বসন্ত ইতিবৃত্ত এবং সিমা কিয়ান এর একজন মহান ইতিহাসবিদের নথিতে তিনি সি রাজ্যে জন্মগ্রহণ করেন বলে উল্লেখ করা হয়েছে। শরৎ বসন্ত কালের শেষের দিকে তার জন্ম হয় এবং তিনি খ্রিষ্টপূর্ব ৫১২ সালের কাছাকাছি সময় থেকে শুরু করে ষষ্ঠ শতাব্দি পর্যন্ত ওউ এর রাজা, হেলু এর সেনাপতি এবং যুদ্ধকৌশলী হিসেবে সক্রিয়ভাবে নিয়োজিত ছিলেন বলে এ দুটি সূত্রে উল্লেখ করা হয়েছে। তিনি তার অর্জিত বিজয়গুলো থেকে দ্য আর্ট অফ ওয়ার লেখার অনুপ্রেরণা লাভ করেন। এ বইটি পরবর্তী প্রাচীন চীনের যুদ্ধরত রাজ্য কালের সবচেয়ে বেশি পঠিত সামরিক গ্রন্থ হয়ে ওঠে, যখন প্রাচীন চীনের ৭টি রাজ্য, চাও, চী, চীন, সু, হান, ওয়েই এবং ইয়ান একে অপরের সাথে পূর্ব চীনের অধিকাংশ উর্বর অংশ নিয়ন্ত্রণের জন্য যুদ্ধ অনবরত যুদ্ধ করছিল।
সিমা কিয়ানের থেকে প্রাপ্ত সুন সু'র একটি মোটামুটি বিখ্যাত কাহিনী অনুসারে তার প্রকৃতিকে এভাবে চিত্রিত করা যায়: রাজা ওউ সুন সুকে দায়িত্বে নিযুক্ত করার পূর্বে তাকে ৩৬০ জন উপপত্নীর একটি হারেমকে প্রশিক্ষণ দিয়ে সৈনিকে পরিণত করার আদেশ দিয়ে তাকে পরীক্ষা করেন। তিনি তাদেরকে দুটি সংঘে বিভক্ত করেন এবং রাজার সবচেয়ে পছন্দের দুজন উপপত্নীকে এই দুটো সংঘের সেনাপতি হিসেবে নিযুক্ত করেন। সুন সু তাদের ডান দিকে মুখ ঘুরাতে বললে তারা মুখ চেপে হাসে। তখন সুন সু বলেন যে, সৈনিকরা আদেশ বুঝছে কিনা তা নিশ্চিত করার সেনাপতির, এক্ষেত্রে তার। তিনি আবারো আদেশ দিলে, তারা আবারো মুখ চেপে হাসে। তারপর তিনি রাজার আপত্তি সত্ত্বেও তার দুই সবচেয়ে পছন্দের উপপত্নীর মৃত্যুদণ্ডের আদেশ দেন। তিনি ব্যাখ্যা করেন যে যদি সৈনিকরা সেনাপতির আদেশ বুঝেও তা মান্য না করে, তাহলে তা সেনাপতির দোষ। তিনি আরও বলেন যে একবার কেউ সেনাপতি হিসেবে নিযুক্ত হলে তার উদ্দেশ্য সম্পন্ন করাই তার দায়িত্ব, রাজা আপত্তি করলেও। সেই দুজন উপপত্নীর মৃত্যুদণ্ড কার্যকর হওয়ার পর নতুন সেনাপতি নির্বাচন করা হয়। এরপর দুটো সংঘই তাদের আরো তুচ্ছতার মূল্য সম্পর্কে সর্তক হয়ে যায় এবং নিখুতভাবে আদেশ পালন করে।
সিমা কিয়ানের মতে সুন সু পরে তার তত্ত্বগুলোকে যুদ্ধক্ষেত্রে কার্যকর, তার কর্মজীবনের সফলতা এবং তিনি যে তার পরিক্ষিত অভিজ্ঞতার উপর ভিত্তি করে দ্য আর্ট অফ ওয়ার লিখেছেন তা প্রমাণ করেন। শিযি এর কয়েক শতক আগে লেখা, সুযাও -এ বোযু যুদ্ধের ঘটনাগুলোর আরো বিবৃতি প্রদান করে কিন্তু সেখানে সুন সুকে একেবারেই উল্লেখ করা হয়নি।
অস্তিত্ব
ঐতিহাসিক সুও সোয়ান এ তার কথা উল্লেখ না থাকার বিষয়টিকে ভিত্তি ১২শ খ্রিষ্টাব্দের কাছাকাছি সময় থেকে চীনা বিশেষজ্ঞগণ সুন সু এর ঐতিহাসিক অস্তিত্বকে নিয়ে সন্দেহ পোষন করতে শুরু করেন। কারণ সুও সোয়ান এ শরৎ বসন্ত কালের অধিকাংশ গুরুত্বপূর্ণ ব্যক্তিদের কথা উল্লেখ করা হয়েছে। সুন ওউ (孫武) নামটি মহান ইতিহাসবিদের নথির পূর্বে কোনো লেখা পাওয়া যায় নি এবং একটি বানানো ডাক নাম হতে পারে, যার অর্থ: পলাতক যোদ্ধা। “সুন” উপনামটি সেটির সমার্থক শব্দ পলাতক (xùn 遜) বোঝাতে ব্যাখ্য করা যায় এবং “ওউ” মানে প্রাচীন চীনের “যোদ্ধা” বা “সাহসী” হওয়ার বৈশিষ্ট্য, যা ওউ জিক্সু এর কাহিনীতে নায়কের ডোপেলগেঙ্গার হিসেবে তার চরিত্রের সাথে সাদৃশ্যপূর্ণ। বোযুর যুদ্ধ হলো তার সাথে সম্পর্কিত একমাত্র যুদ্ধ কিন্তু এ যুদ্ধে তার অংশগ্রহনের কোনো নথি নেই।
সন্দেহকারীদের মতে, লেখাগুলোয় ভুল এবং কালবৈষম্য আছে এবং দ্য আর্ট অফ ওয়ার বইটি প্রকৃতপক্ষে বিভিন্ন যুদ্ধকৌশলী এবং লেখকদের একটি সংকলন। বিভিন্ন বিশেষজ্ঞের মতে দ্য আর্ট অফ ওয়ার এর লেখক বিভিন্ন। এই বিশেষজ্ঞদের মধ্যে সুন, একজন ছদ্মনাধারী লেখক, চু এর বিশেষজ্ঞ, ওউ জিক্সু, শি এবং ওউ এ অবস্থিত তাত্ত্বিকদের একটি বিদ্যালয়, সুন বিন এবং অন্যরা। সুন বিন আসলেই সামরিক বিষয়সমুহের একজন কর্তৃপক্ষ ছিলেন, যিনি ইউহিমেরিজম হিসেবে সুন সু এর ঐতিহাসিক ব্যক্তিত্ব সৃষ্টির অনুপ্রেরণা হয়ে ওঠেন। শিজি এবং ওউ ইউ চানসু এর মতো পরবর্তী সূত্রগুলোতে “সুন ওউ” নামটি আর পাওয়া যায় না কিন্তু সুন সু এর সময়ের অনেক পরে লেখা হয়।
দ্য মেথড অফ সিমা সহ অন্যান্য কাজে এ বিষয়টির ব্যবহার সুন সু এর ঐতিহাসিক গুরুত্ব হিসেবে বিবেচনা করা হয়। রাফ সোইয়ার এর মতে, সুন সু এর শুধু অস্তিত্বই ছিল না, বরং বইটির ভিত্তিও তিনিই লিখেছেন, যাতে তার নাম রয়েছে। বড় যুদ্ধ, লেখায় বর্ণিত বাস্তবধর্মী কৌশল এবং চীনে বিরাজমান ছোট যুদ্ধগুলোর মধ্যে একটি পার্থক্য রয়েছে বলে বিতর্ক আছে। সুন ওউ এর শিক্ষা তার পরিবারের পরবর্তী প্রজন্মকে অথবা কোনো ছোট বিদ্যালয়ে দেওয়া হয়, যেখানে সুন বিন অধ্যায়ন করতেন। সেই বংশধর অথবা শিষ্যরা সেটিকে সংশোধন করেন এবং প্রকৃত লেখাটির কিছু অংশ বর্ধিত করেন।
সন্দেহ পোষনকারীদের মতে সনাতনবাদী দৃষ্টিভঙ্গি থেকে দ্য আর্ট অফ ওয়ার এ বর্ণিত প্রযুক্তি (যেমন, অন্য সময়ের ক্রসবো এবং অনুল্লেখিত অশ্বারোহী), দর্শন ধারণা, ঘটনাসমুহ, সামরিক কৌশল সুন ওউ এর সময়ের নয়। এছাড়াও শরৎ বসন্ত কালের পেশাদার সেনাপতিদের কোনো নথিও নেই। এগুলোই একমাত্র অক্ষত থাকা নথি, তাই সুন সু এর সেনাপতিত্ব এবং পদের উপর সন্দেহ থেকে যায় তাদের। এতে দ্য আর্ট অফ ওয়ার কখন রচনা করা হয়েছে তা নিয়ে অনেক বিভ্রান্তি সৃষ্টি হয়। প্রথম ঐতিহ্যবাহী ধারণা ছিল যে সুন ওউ বইটি ৫১২ খ্রিষ্টাব্দে লিখেছেন এবং বইটি শরৎ বসন্ত কালের শেষ বছরগুলোতে (৭২২-৪৮১ খ্রিষ্টপূর্ব সক্রিয় ছিলেন। সেমুয়েল গ্রিফিট এর মতো বিশেষজ্ঞদের মতে, বইটি প্রাচীন চীনের যুদ্ধরত রাজ্য কালের মধ্য থেকে শেষের দিকের (৪৮১-২২১ খ্রিষ্টপূর্ব)। আরেকটি বিদ্যালয় দাবি করে যে, বইয়ের পাতাগুলো ৫ম খ্রিষ্টপূর্বের শেষের দিকে প্রকাশিত হয়। সেই বিদ্যালয়ের শিক্ষার্থীদের ১৯৭২ সালে ইনকি শান থেকে উদ্ধার করা বাঁশের পুঁথিতে এর ব্যাখ্যা দিতে গিয়ে এই মত সামনে আসে।
দ্য আর্ট অফ ওয়ার
ঐতিহ্যগতভাবে সুন সুকে দ্য আর্ট অফ ওয়ার এর লেখক ‍হিসেবে বিবেচনা করা হয়। এতে যুদ্ধ পরিচালনা এবং জয়ের জন্য যুদ্ধের দর্শন নিয়ে আলোচনা করা হয়েছে। এটি একটি যুদ্ধ কৌশলের উপর তৈরি একটি অসাধারণ শিল্প এবং প্রথম প্রকাশনা, অনুবাদ এবং বণ্টন শুরুর পর থেকে অনেক সেনাপতি এবং তাত্ত্বিক এটিকে উদ্ধৃত এবং নির্দেশ করেন।
বইটি কখন লেখা হয়েছে এবং বইটির লেখক কে এসব নিয়ে অনেক লেখা রয়েছে কিন্তু প্রত্নতাত্ত্বিক আবিষ্কারগুলো থেকে বোঝা যায় যে,অন্তত হান সাম্রাজ্যের প্রথম দিকেই বইটি সেটির বর্তমান অবস্থায় মোটামুটিভাবে পরিণত হয়েছে। যেহেতু আজ পর্যন্ত দ্য আর্ট অফ ওয়ার কখন সম্পন্ন হয় নিশ্চিত করা অসম্ভব, তাই এটির লেখক এবং সম্পন্ন হওয়ার সময় নিয়ে থাকা ভিন্ন তত্ত্বগুলোর কোনো সমাধান নেই। অনেক আধুনিক বিশেষজ্ঞের মতে, এতে শুধু এর প্রকৃত লেখকের চিন্তাই নয়, বরং লি কুয়ান এবং ডু মু এর মতো সামরিক তাত্ত্বিকদের মতামত এবং স্বচ্ছতাও বর্ণিত হয়েছে।
চীনের সংঘবদ্ধ হওয়া এবং খ্রিষ্টপূর্ব দ্বিতীয় শতাব্দিতে ছিন শি হুয়াং এর বই পোড়ানোর পূর্বে ছয়টি বড় কীর্তি অক্ষত ছিল। অনেক পরের সোং সাম্রাজ্য এই ছয়টি বইকে একটি তাং লেখার সাথে সম্মিলিত করে সাত সামরিক শিল্প একটি সংগ্রহে সংরক্ষণ করা হয়। সংকলনটির একটি কেন্দ্রীয় অংশ হিসেবে দ্য আর্ট অফ ওয়ার পূর্ব আধুনিক চীনে নৈতিক সামরিক তত্ত্বের ভিত্তি তৈরি করে দেয়। এ কারণে রাজকীয় সামরিক পদে নিয়োগের জন্য বইটি পড়ার প্রয়োজন হতো।
সুন সু এর দ্য আর্ট অফ ওয়ার -এ এমন ভাষা ব্যবহার করা হয়েছে, যা যুদ্ধ এবং যুদ্ধ কৌশলের উপর লেখা পশ্চিমা বইগুলোতে দেখা যায় না। যেমন: একাদশ অধ্যায়ে বলা হয়েছে যে, একজন নেতাকে অবশ্যই শান্তিপ্রিয় এবং দুর্বোধ্য হতে হবে আর তার দুর্বোধ্য পরিকল্পনাগুলো বোঝার ক্ষমতা থাকতে হবে। লেখাটিতে এ ধরনের বক্তব্যের পরিমাণ অনেক থাকায় এটি পূর্ব এশীয় বিষয়সমুহে কম জ্ঞানের অধিকারী পশ্চিমা পাঠকদের বিভ্রান্তির মধ্যে ফেলে। এ বক্তব্যের অর্থ তাওবাদী চিন্তাধারা বা অনুশীলনের মাধ্যমে এগুলোর অর্থ আরো বোঝা সম্ভব। সুন সু একজন আদর্শ সেনাপতিকে একজন আলোকিত তাওবাদী গুরু হিসেবে বিবেচনা করতেন। এ কারণে দ্য আর্ট অফ ওয়ারকে তাওবাদী কৌশলের একটি প্রধান উদাহরণ হিসেবে বিবেচনা করা হয়।
বইটি রাজনৈতিক নেতা এবং ব্যবসা ব্যবস্থাপনার সাথে সংযুক্তদের কাছে জনপ্রিয়তা পেয়েছে। এতে কৌশল নিয়ে বিস্তৃত আলোচনা করা হলেও জন শাসন এবং পরিকল্পনার বিষযটিও স্পর্শ করা হয়েছে। এতে যুদ্ধ কৌশলের বর্ণনা থাকলেও এটি কূটনীতি এবং অন্য রাষ্ট্রের সাথে সম্পর্ক তৈরি রাষ্ট্রের ভালো থাকার জন্য জরুরি বলে সমর্থন করে।
কীর্তি
সুন সু এর আর্ট অফ ওয়ার অনেক উল্লেখযোগ্য ব্যক্তিকে প্রভাবিত করেছে। চীনা ইতিহাসবিদ, সিমা কিয়ান চীনের প্রথম সম্রাট ছিন শি হুয়াং প্রাচীন চীনের যুদ্ধরত রাজ্য কালের সমাপ্তিতে এ বইটি অমূল্য ছিল বলে বিবেচনা করতেন। বিংশ শতাব্দিতে চীনা কমুনিস্ট নেতা, মাও জে ডং তার ১৯৪৯ সালে চিয়াং কাই-শেক এবং কুওমিনটাং এর বিরুদ্ধে জয়ে দ্য আর্ট অফ ওয়ার এর অবদান আছে বলে দাবি করেন। গেরিলা যুদ্ধ সম্পর্কে তার লেখাগুলো এই বইটি দ্বারা প্রভাবিত ছিল, যা আরো পৃথিবীজুড়ে কমুনিস্ট বিদ্রোহগুলোকে প্রভাবিত করে।
দ্য আর্ট অফ ওয়ার জাপানে আসে ৭৬০ খ্রিস্টাব্দে এবং জাপানের সেনাপতিদের কাছে জনপ্রিয় হয়ে ওঠে।। ওডা নোবুনাগা, তোয়োতোমা হিডেয়োসি এবং তাকুগাওয়া লেয়াসুকে প্রভাবিত করার মাধ্যমে এটি জাপানের একতাবদ্ধ হওয়ায় ভূমিকা রাখে। মেইজি পুনর্গঠনের পূর্বে সামুরাই জন্য এটি শিখানোর দক্ষতা একটি সম্মানের বিষয় ছিল। এ বইটি সোগান এবং ডাইমিও সমর্থন এবং অনুারন করেছেন। বহরের প্রধান, টোগো হিইয়াচিরো এই বইটির একজন নিয়মিত পাঠক ছিলেন। তিনি রুশ–জাপান যুদ্ধে জাপানের জয় নিয়ে আসেন।
হো চি মিন দ্য আর্ট অফ ওয়ার -কে ভিয়েতনামের অফিসারদের পড়ার জন্য অনুবাদ করেন। তার সেনাপতি, ভো নগুয়েন গিয়াপ একইভাবে সুন সু এর কৌশলগুলোর একজন একজন নিয়মিত অনুসরণকারী ছিলেন।
যুক্তরাষ্ট্রের জাপান, উত্তর কোরিয়া এবং উত্তর ভিয়েতনাম এর বিরুদ্ধে যুদ্ধের সময়ে দ্য আর্ট অফ ওয়ার যুক্তরাষ্ট্রের সামরিক নেতাদের মনোযোগ আকর্ষণ করে। যুক্তরাষ্ট্রের সেনা বিভাগ তাদের কমান্ড এন্ড জেনারেল স্টাফ কলেজ এর মাধ্যমে তাদের সদর দফতরগুলোতে পাঠাগার তৈরির আদেশ দেয় যাতে সৈনিকরা তাদের আর্ট অফ ওয়ার শিক্ষা অব্যাহত রাখতে পারে। দ্য আর্ট অব ওয়ার -কে যেকোনো ব্যবস্থাপনায় রাখার মতো কীর্তির উদাহরণ হিসেবে উল্লেখ করা হয় এবং স্টায় অফিসারদের তাদের অধ্যায়নের উপরে একটি ছোট লেখা অন্য অফিসারদের কাছে উপস্থাপন করার আদেশ দেওয়া হয়। এভাবে সুন সু এর আর্ট অফ ওয়ার মেরিন কোর প্রোফেশনাল রিডিং প্রোগ্রামে তালিকাভূক্ত হয়। ১৯৯০ এর দশকে উপসাগরীয় যুদ্ধে জেনারেল নোরমান সুওয়ার্সকোফ জুনিয়র এবং কোলিন পাওয়েল সুন সু এর প্রতারণা, গতি এবং দুর্বলতায় আঘাত করা সম্পর্কিত নীতিগুলো বাস্তবায়ন করে। যুক্তরাষ্ট্র সহ অন্যান্য পশ্চিমা দেশগুলো সুন সু এর কীর্তিকে সঠিকভাবে বুঝতে পারেনি এবং দ্য আর্ট অফ ওয়ারকে বৃহত্তর চীনা সমাজের প্রেক্ষিতে বুঝতে পারেনি বলে সমালোচনা করা হয়।
১৯৮৭ সালে, ওয়াল স্ট্রিট ছবির নায়ক, গোর্ডন প্রায়ই একটি আক্রমণাত্মক বাণিজ্যিক কৌশল হিসেবে দ্য আর্ট অফ ওয়ার থেকে অনুচ্ছেদ উদ্ধৃত করেন।
তাওবাদী বক্তৃতা দ্য আর্ট অব ওয়ার এর অন্তর্ভুক্ত একটি উপাদান। দ্য আর্ট অফ ওয়ার এবং সুন জি এর ব্যাপারে স্টিভেন সি. কোম্বস এর মতে,“এ লেখা দুটিতে সতর্কমূলক বক্তব্ রয়েছে, এগুলোতে যুদ্ধকে বক্তৃতার রূপক হিসেবে ব্যবহার করা হয়েছে এবং এরা দুটিই দর্শন ভিত্তিক শিল্প”। কোম্ব লিখেছেন, “হৃদয় এবং মনের যুদ্ধ হিসেবে যুদ্ধ প্রবর্তনার সাথে সাদৃশ্যপূর্ণ।” ইতিহাস জুড়ে দ্য আর্ট অফ ওয়ার এর কৌশলগুলোর প্রয়োগ এই দার্শনিক বক্তৃতার কারণ। তাওবাদ দ্য আর্ট অফ ওয়ার এর প্রধান নীতি। কোম্ব প্রাচীন তাওবাদী চীনা ভাষাকে অ্যারিস্টটলের ঐতিগ্যবাহী বক্তৃতার সাথে তুলনা করেছেন, বিশেষ করে প্রবর্তনার দিক থেকে তাদের বৈসাদৃশ্যের জন্য। দ্য আর্ট অফ ওয়ার এ তাওবাদী বক্তৃতাকে “শান্তিপূর্ণ এবং নিষ্ক্রিয়” হিসেবে বর্ণনা করা হয়েছে, যা বক্তৃতার পরিবর্তে নিস্তব্ধতাকে বেশি গুরুত্ব দেয়। এটি এক ধরনের সতর্ক ভাব প্রকাশ। দ্য আর্ট অফ ওয়ার এর সতর্কতা সংঘর্ষ এড়িয়ে চলে এবং প্রকৃতি ও আকৃতিতে আধ্যাত্মিক, যা তাওবাদের মূল নীতিগুলো অনুসরণ করে।
মার্ক ম্যকনেইলি “সুন সু এবং দ্য আর্ট অফ ওয়ার” -এ লিখেছেন যে, চীনের একুশ শতাব্দিতে শক্তিশালী হওয়ার ‍বিষয়টি বোঝার ক্ষেত্রে সুন সু এবং চীনের ইতিহাস জুড়ে তার গুরুত্বের ব্যাখ্যা দেওয়া জটিল। আধুনিক চীনে বিশেষজ্ঞরা চীনের বর্তমান সংগ্রাম এবং সুন সু এর সময়ের যুদ্ধগুলোর মধ্যে একটি সরাসরি সম্পর্ক লক্ষ করে। এ কারণে তারা তত্ত্ব আবিষ্কার করতে ঐতিহাসিক যুদ্ধকৌশলের পাঠ এবং দ্য আর্ট অফ ওয়ার এর উপর নির্ভর করে। সুন সু এর শিক্ষা এবং অন্যান্য ঐতিহ্যবাহী চীনা লেখকদের কীর্তি চীন এবং চীনের নেতাদের উন্নতির জন্য ব্যবহার করা হচ্ছে। যা সুন সু এবং এই লেখকদের কীর্তির জন্য একটি অনুভূত গুরুত্ব।
২০০৮ সালে, চীনা টেলিভিশনের প্রযোজক, জাং জিসং সুন সু এর জীবন কাহিনী নিয়ে একটি ৪০ পর্বের ধারাবাহিক নাটক তৈরি করেন, যাতে সু ইয়ায়েন সুন সু চরিত্রে অভিনয় করেন।
এজ অব এমপাইয়ারস ২: ডেফিনিটিভ এডিশন নামক ভিডিও গেমটিতে সুন সু এর আর্ট অফ ওয়ার এর উপর ভিত্তি করে কিছু চ্যালেঞ্জ মিশন রয়েছে, যা কৌশল এবং পরিকল্পনা ব্যাখ্যা করে।
এব্রাহাম মজুমদার
এব্রাহাম মজুমদার একজন ভারতীয় বাঙালি সুরকার, কন্ডাকটর, পিয়ানো বাদক, বেহালা বাদক এবং অর্কেস্ট্রা বাদক। তিনি মহীনের ঘোড়াগুলি বাংলা স্বাধীন রক সঙ্গীত ব্যান্ডের একজন প্রতিষ্ঠাতা সদস্য হিসেবে ১৯৭৬ থেকে ১৯৮১ সাল পর্যন্ত এই ব্যান্ডের সাথে যুক্ত ছিলেন।
প্রাথমিক জীবন
এব্রাহাম মজুমদার ভারতের কলকাতায় জন্ম নেন।
সঙ্গীতজীবন
১৯৭০-এর দশকে এব্রাহাম মজুমদার তার বাবা থিয়োডোর ম্যাথিয়েসনরে অধিনে সঙ্গীত শিক্ষা শুরু করেন। পরবর্তীতে তিনি ভায়োলিন যন্ত্রের উপর এটিসিএল এবং এলটিসিএল ডিগ্রি অর্জন করেন। ১৯৭৪ সালে কলকাতা বয়েজ স্কুলে সঙ্গীত শিক্ষাদান শুরু করেন। ১৯৭৬ সালের প্রথমদিকে গৌতম চট্টোপাধ্যায়ের সাথে তার পরিচয় ঘটে এবং ঘনিষ্ঠভাবে তার সঙ্গীতের সঙ্গে যুক্ত হন। পরবর্তীতে সর্বকনিষ্ঠ সদস্য হিসেবে মহীনের ঘোড়াগুলি ব্যান্ডে যোগ দেন এবং ১৯৮২ সালে ব্যান্ডটি ভাঙার আগ পর্যন্ত যুক্ত থাকেন।
ব্যক্তিগত জীবন
এব্রাহাম মজুমদার, মধুশ্রীকে বিয়ে করেন।
চেল্লাখালি নদী
চেল্লাখালি নদী বা চিল্লাখালি নদী বা চিতলখালি নদী বাংলাদেশ-ভারতের একটি আন্তঃসীমান্ত নদী। নদীটি ভারতের মেঘালয় রাজ্যের পশ্চিম গারো পাহাড় জেলা এবং বাংলাদেশের উত্তর-পূর্বাঞ্চলের শেরপুর জেলার একটি নদী।
বাংলাদেশ অংশে নদীটির দৈর্ঘ্য ২৫ কিলোমিটার, প্রস্থ ৫২ মিটার এবং গভীরতা ৬ মিটার। নদী অববাহিকার আয়তন ১১৮ বর্গকিলোমিটার। বাংলাদেশ পানি উন্নয়ন বোর্ড বা "পাউবো" কর্তৃক চামতি নদীর প্রদত্ত পরিচিতি নম্বর উত্তর-পূর্বাঞ্চলের নদী নং ২৮।
উৎপত্তি ও প্রবাহ
চেল্লাখালি নদীর জন্ম ভারতের মেঘালয় রাজ্যে। এটি শেরপুর জেলার ঝিনাইগাতি উপজেলার সীমান্ত দিয়ে বাংলাদেশে নেমে এসেছে। তারপর পার্শ্ববর্তী উপজেলা নালিতাবাড়ির মধ্য দিয়ে প্রবাহিত হয়ে ভোগাই নদীতে মিলেছে। নদীতে সারাবছরই জলপ্রবাহ থাকে। তবে ডিসেম্বর থেকে জুন অবধি পানিপ্রবাহ কম থাকে, যার আনুমানিক পরিমাণ ৬ ঘনসেন্টিমিটার/সেকেন্ড। তখন নদীতে পানির গভীরতা থাকে ১ মিটার। বর্ষা মৌসুমে আগস্ট-সেপ্টেম্বর মাসে পানিপ্রবাহ বৃদ্ধি পায় যা ৮.৪ মিটার হয়। এই নদীতে জোয়ার ভাটার প্রভাব নেই। সাধারণ বন্যায় নদীটি আংশিকভাবে প্লাবিত হয়।
রামকৃষ্ণ মিশন সেবাশ্রম
রামকৃষ্ণ মিশন সেবাশ্রম রামকৃষ্ণ মঠের একটি শাখা এবং রামকৃষ্ণ মিশন নীতিবাক্য মানুষের মধ্যেই ঈশ্বর ভিত্তি করে দরিদ্র ও অভাবগ্রস্ত মানুষের মানবিক, স্বাস্থ্যসেবা, শিক্ষা ও ত্রাণসামগ্রী প্রদানের ক্ষেত্রে জড়িত। স্বামী বিবেকানন্দ দ্বারা প্রচারিত আত্মতত্ত্ব, আত্মমানো মোকারার্থম জগৎ হিতৈ চাঁয়ের বাণীতে সেবাশ্রম পরিচালিত হয়।
সেবাশ্রমের তালিকা
প্রাচীনতম সেবাশ্রমটি ১৯০০ সালে স্বামী বিবেকানন্দের দুই মঠ শিষ্য কেদারনাথ মল্লিক  (স্বামী অচলানন্দ) এবং চারুচন্দ্র দাস (স্বামী সুবহানন্দ) কর্তৃক প্রতিষ্ঠিত বারাণসীতে রামকৃষ্ণ মিশন হোম সার্ভিস, রামকৃষ্ণ মিশন সেবাশ্রম, কনখল প্রতিষ্ঠিত হয়। ১৯০১ সালে স্বামী বিবেকানন্দের দুটি মঠ শিষ্য স্বামী কল্যাণানন্দ এবং স্বামী নিশয়ানন্দ, বৃন্দাবনে রামকৃষ্ণ মিশন সেবশ্রম, ১৯০৭ সালে বেলুড় মঠের ব্রাহ্মণকর হারেন্দ্র নাথ, রামকৃষ্ণ মিশন সেবাশ্রম, এলাহাবাদ ১৯১ খ্রিষ্টাব্দে স্বামীবিজ্ঞানন্দ কর্তৃক প্রতিষ্ঠিত।
কার্যক্রম পরিচালনা
সমস্ত সেবাশ্রম দ্বারা পরিচালিত প্রাথমিক কাজ দরিদ্র ও অভাবিতদের জন্য প্রাথমিক এবং উন্নত স্বাস্থ্যসেবা ক্ষেত্রে, তাদের সংস্থার অধীনে হাসপাতালগুলির মাধ্যমে সুবিধা প্রদানে করা হয়। রামকৃষ্ণ মিশন শ্রীরামকৃষ্ণ ও স্বামী বিবেকানন্দ কর্তৃক প্রদত্ত ঐশ্বরিক প্রকাশনার প্রতি দৃষ্টিপাত করে বেদান্ত দর্শনের সাথে ধর্ম, বর্ণ ও ধর্মবিহীন সত্ত্বেও মানব সমাজে তাদের প্রধান নীতি হিসেবে কাজ করে। অতিরিক্ত কিছু শিক্ষাশ্রম শিক্ষাগত, মানবিক (ত্রাণ ও পুনর্বাসনের মতো) এবং আধ্যাত্মিক সেবা প্রদান করে সংস্থাটি।
শ্রীমা ভট্টাচার্য
শ্রীমা ভট্টাচার্য জনপ্রিয় ভারতীয় বাঙ্গালি টিভি অভিনেত্রী। এছাড়া তিনি সংবাদ পাঠ ও করেছেন।
প্রাথমিক জীবন
জন্ম ২৬ ফেব্রুয়ারি জন্মগ্রহণ করেন শ্রীমা ভট্টাচার্য। তার মামাবাড়ি বাংলাদেশে। তিনি এখনও অবিবাহিত। তিনি বাগবাজারের মহিলা কলেজে সাংবাদিকতা ও গণযোগাযোগ বিভাগে পড়ছেন।
অভিনয় জীবন
তার অভিনয়ে দক্ষ। প্রত্যেক দর্শক তাকে খুব পছন্দ করেন। তিনি প্রধানত বাঙালি টিভি সিরিয়ালে অভিনয় করেন ।সেভাবে প্ল্যান করে তিনি ইন্ড্রাস্টিতে আসেন নি। প্রথমে ‘দিদি নাম্বার ১’ বিজেতা হন। তারপর ঘটনাক্রমে মডেলিং। তার কাছে সবসময় পড়াশুনার গুরুত্ব বেশি।সেজন্য তিনি বেশ কিছু কাজ ছেড়েছেন। তার প্রথম টেলিভিশন ধারাবাহিক কালার্স বাংলার নাগলীলা।  পর্দায় তার ভূমিকা গঙ্গা সবাই পছন্দ করেছে।  তিনি  টেলিভিশন ধারাবাহিক জামাই রাজা (টিভি ধারাবাহিক)তে নীলাশার চরিত্রে অভিনয় করেছেন জি বাংলায়। যা তাকে ব্যাপক জনপ্রিয়তা এনে দেয়। সর্বশেষ জি বাংলা অরিজিনালের সিনেমায় দেখা গেছে তাকে। নাম মিত্তির পাড়ার মারাদোনা। যেখানে  নায়কের ভূমিকায় ছিল ঋষভ বসু।সম্প্রতি তিনি একটি ওয়েব সিরিজ‘ আর ইউ ভার্জিন’ এ কাজ করেন।ভুট ওয়েব প্ল্যাটফর্মে দেখানো হয় ।এতে তার বিপরীতে ছিল গৌরব চক্রবর্তী।
এরপর তিনি কালার্স‌ বাংলার মহাপ্রভু শ্রীচৈতন্য ও সান বাংলার বেদের মেয়ে জ্যোৎস্না ধারাবাহিকে অভিনয় করেন।
ব্যক্তি জীবন
তার উচ্চতা ৫ ফুট ৩ ইঞ্ছি।ওজন ৫০ কেজি। চোখ ও চুলের রং কালো। ফুটবল তার অন্যতম প্রিয় খেলা । তিনি ব্রাজ়িলের তারকা ফুটবলার নেইমারের দারুণ ভক্ত। তিনি মিশুকে স্বভাবের। তার স্কুল-কলেজের বন্ধুদের সাথে সময় কাটাতে ভালবাসেন। তার ভাইকে জ্বালাতন করেন। কবিতা লেখেন,মন খারাপ হলে গান শোনেন। সমুদ্র তার খুব প্রিয়। সময় পেলে পরিবার নিয়ে ট্যুরে যান।
অভিনেতা গৌরব রায় চৌধুরীর সাথে তার সম্পর্ক ছিল ।
দ্য মমি (২০১৭-এর চলচ্চিত্র)
দ্য মমি ২০১৭ সালের মার্কিন ফ্যান্টাসি অ্যাকশন-অ্যাডভেঞ্চার চলচ্চিত্র। ডেভিড কোয়েপ, ক্রিস্টোফার ম্যাককুয়ারি, ডিলান কুসম্যানের সাথে অ্যালেক্স কার্টজম্যান ছবির গল্প লিখেছেন এবং তিনিই ছবিটি পরিচালনা করেছেন। ছবিতে টম ক্রুজ ইউএস আর্মি সার্জেন্ট নিক মর্টনের ভূমিকায় অভিনয় করেছেন।
তিশকান জেলা
তিশকান জেলা পূর্ব আফগানিস্তানের বাদাখশন প্রদেশের ২৯ টি জেলার মধ্যে অন্যতম একটি জেলা। ২০০৫ সালে কিশিম জেলার অংশ হিসেবে জেলাটি গঠিত হয় এবং এখানকার জনসংখ্যার প্রায় ২৩,০০০ জন বাসিন্দাদের বাসস্থান রয়েছে।
মিলার্ড ফিলমোর
right|thumb|মিলার্ড ফিলমোরের ছবি মিলার্ড ফিল্‌মোর (Millard Fillmore) (জানুয়ারি ৭, ১৮০০ – মার্চ ৮, ১৮৭৪) মার্কিন যুক্তরাষ্ট্রের ত্রয়োদশ রাষ্ট্রপতি।
গুলাম গার্ড
গুলাম মুস্তফা গার্ড (गुलाम गार्ड; জন্ম: ১২ ডিসেম্বর, ১৯২৫ - মৃত্যু: ১৩ মার্চ, ১৯৭৮) তৎকালীন ব্রিটিশ ভারতের গুজরাতের সুরাট এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫৮ থেকে ১৯৬০ সময়কালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে গুজরাত ও মুম্বই দলের প্রতিনিধিত্ব করেন। দলে তিনি মূলতঃ বামহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন গুলাম গার্ড।
প্রথম-শ্রেণীর ক্রিকেট
১৯৪৬-৪৭ মৌসুম থেকে ১৯৬২-৬৩ মৌসুম পর্যন্ত গুলাম গার্ডের প্রথম-শ্রেণীর খেলোয়াড়ী জীবন চলমান ছিল। ১৯৪৬ থেকে ১৯৬৩ সাল পর্যন্ত দীর্ঘ প্রথম-শ্রেণীর খেলোয়াড়ী জীবনে ২০.৬০ গড়ে ১২৪ উইকেট পেয়েছেন। দীর্ঘকায়, চওড়া কাঁধের অধিকারী ছিলেন। প্রাণবন্তঃ অবস্থায় বারো কদম দৌড়ে ডানহাতি ব্যাটসম্যানদের বিপরীতে মিডিয়াম পেসের চেয়ে কিছুটা গতি নিয়ে বোলিংয়ে অগ্রসর হতেন।
ভারতের পক্ষে প্রথম বামহাতি বোলার হিসেবে বোলিং উদ্বোধনে নেমেছেন। ১৯৩০-এর দশকে লধা রামজী ও নব্বুইয়ের দশকে আবে কুরুভিল্লা’র সাথে ৬ ফুট ৩ ইঞ্চি উচ্চতা নিয়ে ভারতের দীর্ঘতম ক্রিকেটারের মর্যাদা পেয়েছেন। ১৯৪৬-৪৭ মৌসুম থেকে পরবর্তী ১৫ বছর সফলতার সাথে ভারতের ঘরোয়া ক্রিকেটে বোম্বে ও গুজরাত দলে বোলিং করে গেছেন।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন গুলাম গার্ড। ২৮ নভেম্বর, ১৯৫৮ তারিখে মুম্বইয়ে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এরপর, ১ জানুয়ারি, ১৯৬০ তারিখে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।
প্রায় ৩৩ বছর বয়সে প্রথমবারের মতো টেস্ট ক্রিকেটে অংশগ্রহণের সুযোগ হয় তার। এ পর্যায়ে ১৯৫৮-৫৯ মৌসুমে সফরকারী ওয়েস্ট ইন্ডিজ দলের বিপক্ষে বোম্বে টেস্টে অংশ নেন। অভিষেক টেস্টের প্রথম ইনিংসে গ্যারি সোবার্স ও দ্বিতীয় ইনিংসে জন হল্ট ও কনরাড হান্ট - এ তিন উইকেট পান। সিরিজের বাদ-বাকী টেস্টেও তাকে রাখা হয়নি ও ১৯৫৯ সালে ইংল্যান্ড গমনার্থে তাকে জাতীয় দলে অন্তর্ভুক্ত করা হয়নি।
১৯৫৯-৬০ মৌসুমে রিচি বেনো’র নেতৃত্বে সফরকারী অস্ট্রেলিয়া দলের বিপক্ষে সিরিজের তৃতীয় টেস্টে পুনরায় তাকে অংশগ্রহণের জন্যে আমন্ত্রণ জানানো হয়। এবারও বোম্বে টেস্টে খেলেন; কিন্তু, কোন উইকেটের সন্ধান পাননি তিনি।
অবসর
আন্তর্জাতিক ক্রিকেট থেকে উপেক্ষিত হলেও ১৯৫৯-৬০ মৌসুমে ঘরোয়া পর্যায়ের খেলায় অনেকগুলো উইকেট লাভের পাশাপাশি দলের শক্তিশালী ব্যাটিং স্তম্ভের কারণে বোম্বে দল রঞ্জী ট্রফির শিরোপা জয়ে সক্ষমতা দেখায়। তন্মধ্যে, চূড়ান্ত খেলায় মহীশূরের বিপক্ষে খেলায় ১৩৫ রান খরচায় ৯ উইকেট পান। ঐ মৌসুমে ১৫ গড়ে ৩১ উইকেট দখল করেন।
ত্রিবেণী রেলওয়ে স্টেশন
ত্রিবেণী রেলওয়ে স্টেশন হল পূর্ব রেলওয়ে র হাওড়া রেল বিভাগে অবস্থিত একটি কলকাতা শহরতলি রেল স্টেশন। এটি ভারতের পশ্চিমবঙ্গ রাজ্যের হুগলী জেলায় ব্যান্ডেল-কাটোয়া লাইনে অবস্থিত।
পরীমনি
শামসুন্নাহার স্মৃতি (জন্ম ১৫ ডিসেম্বর ১৯৯২ ), যিনি পরীমনি নামে অধিক পরিচিত, হলেন একজন বাংলাদেশী চলচ্চিত্রের মডেল ও অভিনেত্রী। ২০১৫ সালে ভালোবাসা সীমাহীন চলচ্চিত্রের মাধ্যমে তার বড় পর্দায় অভিষেক হয়। তবে রানা প্লাজা (২০১৫) ছবিতে চুক্তিবদ্ধ হয়ে তিনি আলোচনায় আসেন। তার অভিনীত উল্লেখযোগ্য চলচ্চিত্র হল প্রণয়ধর্মী আরো ভালোবাসবো তোমায়, লোককাহিনী নির্ভর মহুয়া সুন্দরী, এবং অ্যাকশনধর্মী রক্ত।
কর্মজীবনের চাইতে ব্যক্তিগত জীবনে পরীমনি অত্যধিক আলোচিত হলেও কর্মজীবনে তিনি নিজস্ব সাফল্যের উচ্চ শিখরে পৌঁছেছেন। পরীমনি বিভিন্ন জাতীয় পুরস্কারে বিজয়ী ও মনোনীত হয়েছেন, এছাড়াও তিনি ২০২০ সালে ফোর্বস এশিয়ার ১০০ জন সেলিব্রিটির তালিকাতেও অন্তর্ভুক্ত ছিলেন।
জন্ম ও প্রাথমিক জীবন
১৯৯২ সালের ডিসেম্বর মাসে বাংলাদেশের খুলনা বিভাগের সাতক্ষীরা জেলায় এক মুসলিম পরিবারে জন্মগ্রহণ করেন পরীমনি। তার পারিবারিক নাম শামসুন্নাহার স্মৃতি। উনিশ শতকের শেষের দিকে পরীমনির মা সালমা সুলতানা ঢাকায় একটি বাসায় রহস্যময়ভাবে এক দুর্ঘটনায় আগুনে পুড়ে গুরুতরভাবে দগ্ধ হন। এ সময় পরীর বাবা মনিরুল ইসলাম তার মাত্র তিন বছরের সন্তান পরীমনিকে নিয়ে দিশেহারা হয়ে পড়েছিলেন। ঢাকায় এক হাসপাতালে কিছুদিন তার দগ্ধ স্ত্রীর চিকিৎসা করান তিনি। সেসময় পরীকে তার নানা শামসুল হক গাজীর কাছে রেখে যান। এর দুই মাস পরেই হাসপাতালে চিকিৎসাধীন পরীর মায়ের মৃত্যু হয়। এবং তিন বছর বয়সেই মা-হারা হন পরীমনি। বেলায়েত হোসেন পরীমনির ছোটবেলার ঘটনা বর্ণনা দিতে গিয়ে আরও বলেন, তিনবছর বয়সী ছোট শিশু পরীমনি তারপর থেকে তার নানা-নানি ও খালার কাছে লালিত-পালিত হয়েছেন।
শিক্ষাজীবন
পরীমনির নানা-নানি দুজনেই ছিলেন স্কুলের শিক্ষক-শিক্ষিকা। তিনি তার মাতৃশিক্ষায়তন সহ মাধ্যমিক এবং উচ্চ মাধ্যমিক শেষ করেন পিরোজপুরে। তিনি তার স্নাতকশিক্ষায় প্রথমে বঙ্গবন্ধু শেখ মুজিবুর রহমান ডিগ্রি কলেজে ভর্তি হয়েছিলেন তবে শিক্ষাগ্রহণ শুরু করেননি। এ কলেজের অধ্যক্ষ জাহাঙ্গীর কবিরের ভাষ্যে, "স্মৃতি ২০১১–১২ সাল নাগাদ ভগীরথপুর মাধ্যমিক বিদ্যালয় থেকে জিপিএ ৩.৫ পেয়ে ভর্তি হওয়ার জন্য এলেও সেখানে তিনি ভর্তিরত অবস্থায় আর কলেজে আসেনি"। পরিবর্তে তিনি সাতক্ষীরা সরকারি কলেজে বাংলা বিভাগে স্নাতক পড়াকালীন ২০১১ সালে ঢাকায় চলে আসেন এবং বুলবুল ললিতকলা একাডেমিতে নাচ শেখেন।
অভিনয় জীবন
পরি তার বাবার মতো পুলিশ হতে চেয়েছিলেন, তবে তিনি তার কর্মজীবন শুরু করেন মডেলিং এর মাধ্যমে। কর্মজীবনের শুরুতে মডেল ছাড়াও তিনি বিভিন্ন নৃত্যানুষ্ঠানে অংশগ্রহণ করেন এবং টিভি নাটকে অভিনয় করেন। তিনি মডেলিং থেকে ছোটপর্দায় এবং তারপর রূপালী পর্দায় অভিনয় শুরু করেন। অভিনয় জীবন শুরু করেন টিভি নাটকে অভিনয়ের মাধ্যমে। তিনি সেকেন্ড ইনিংস, এক্সক্লুসিভ, এক্সট্রা ব্যাচেলর, নারী ও নবনীতা তোমার জন্য এ চারটি ধারাবাহিক নাটকে কাজ করেছেন। এর মধ্যে জাকারিয়া শৌখিন রচিত নারী ও নবনীতা তোমার জন্য নাটকে প্রধান চরিত্রে অভিনয় করেন।এ নাটকে আমিন খান, পপি তার সহশিল্পী ছিলেন। প্রথম অভিনীত নাটকেই তিনি ইলিয়াস কাঞ্চন এবং চম্পার সাথে অভিনয় করেন।
মুক্তির আগেই ২৩টি চলচ্চিত্রে অভিনয়ের জন্য চুক্তিবদ্ধ হয়ে রীতিমত হৈ চৈ ফেলে দিয়েছিলেন পরী মনি। ছবি মুক্তির আগেই মিডিয়ায় নানা ধরনের খবরের জন্ম দিয়ে আলোচিত-সমালোচিত হয়েছেন তিনি। শাহ আলম মন্ডল পরিচালিত ভালোবাসা সীমাহীন তার অভিনীত প্রথম চলচ্চিত্র। কিন্তু তিনি আলোচনায় আসেন নজরুল ইসলাম খানের রানা প্লাজা চলচ্চিত্রে চুক্তিবদ্ধ হওয়ার পর থেকে। পরবর্তীতে ওয়াজেদ আলী সুমন পরিচালিত পাগলা দিওয়ানা ও দরদিয়া, এস এ হক অলীকের আরো ভালোবাসবো তোমায় চলচ্চিত্রে অভিনয় করেন। ২০১৫ সালে মুক্তিপ্রাপ্ত তার অন্যান্য উল্লেখযোগ্য চলচ্চিত্রগুলো হল মনজুড়ে তুই, লাভার নাম্বার ওয়ান, নগর মাস্তান, মহুয়া সুন্দরী। ২০১৬ সালে মুক্তি পায় মন জানে না মনের ঠিকানা, পুড়ে যায় মন, ওয়াজেদ আলী সুমনের অ্যাকশনধর্মী রক্ত, এবং শফিক হাসানের ধূমকেতু। ২০১৭ সালে মুক্তি পায় কত স্বপ্ন কত আশা, আপন মানুষ, সোনা বন্ধু, এবং মালেক আফসারীর অন্তর জ্বালা। গিয়াসউদ্দিন সেলিমের স্বপ্ন জাল, ইনোসেন্ট লাভ, দেবাশীষ বিশ্বাসের মন জ্বলে, সৈকত নাসিরের পাষাণ, নদীর বুকে চাঁদ, এবং বুকের মাঝে প্রেমের আগুন।